ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য মন্ত্রক, কোভিড – ১৯ এর চিকিৎসা সংক্রান্ত নিয়মকানুনের সর্বশেষ নির্দেশিকা প্রকাশ করেছে
নতুন দিল্লি, ২৭শে জুন, ২০২০
কোভিড – ১৯ এর বিষয়ে নতুন নতুন তথ্য পাওয়ার ভিত্তিতে, বিশেষ করে ফলপ্রসু বিভিন্ন ওষুধের খবরে কেন্দ্রীয় স্বাস্থ্য ও পরিবার কল্যাণ মন্ত্রক আজ চিকিৎসা সংক্রান্ত নিয়মাবলীর সর্বশেষ বিজ্ঞপ্তি প্রকাশ করেছে। এই বিজ্ঞপ্তি অনুসারে মাঝারি থেকে তীব্র সংক্রমিত ব্যক্তিদের মেথিলপ্রেডনিসোলোন-এর পরিবর্তে ডেক্সামেথাজোন প্রয়োগের পরামর্শ দেওয়া হয়েছে। বিশেষজ্ঞদের পরামর্শ অনুযায়ী এবং বিভিন্ন তথ্য প্রমাণের ভিত্তিতে এই পরিবর্তন করা হয়েছে।
ডেক্সামেথাজোন হল একটি কর্টিকো স্টেরয়েড ওষুধ, যেটি শরীরের অভ্যন্তরে জ্বালা ভাব কমায় এবং রোগপ্রতিরোধ ক্ষমতা বৃদ্ধি করে। হাসপাতালে কোভিড সংক্রমিতদের ওপর এই ওষুধ প্রয়োগ করে দেখা গেছে, সঙ্কটাপন্ন রোগীরা এই ওষুধে উপকৃত হয়েছেন। ভেন্টিলেটরে থাকা সংক্রমিতদের মৃত্যুর হার এক তৃতীয়াংশ ও অক্সিজেন থেরাপির মধ্যে থাকা রোগীদের মৃত্যুর হার এক পঞ্চমাংশ হ্রাস পেয়েছে। এই ওষুধটি ন্যাশন্যাল লিস্ট অফ এসেনসিয়াল মেডিসিনের তালিকাভুক্ত ।
স্বাস্থ্য সচিব শ্রীমতি প্রীতি সুদান, সমস্ত রাজ্য এবং কেন্দ্রশাসিত অঞ্চলকে এই নতুন নিয়মাবলী পাঠিয়েছেন। যেটি দেখার জন্যে নিচের লিঙ্কে ক্লিক করুন –
https://www.mohfw.gov.in/pdf/ClinicalManagementProtocolforCOVID19dated27062020.pdf
এর আগে ১৩ই জুন, চিকিৎসা সংক্রান্ত নিয়মাবলীর বিষয়ে জানানো হয়েছিল।
(CG/CB/SFS
রেলমন্ত্রক
ওড়িশায় মর্মান্তিক দুর্ঘটনায় আটকেপড়া যাত্রী এবং মৃত ব্যক্তিদের পরিবার / বন্ধুবান্ধব / আত্মীয়স্বজনদের সুবিধার্থে ১৩৯ হেল্পলাইন নম্বরে ভারতীয় রেলের বিশেষ ব্যবস্থা
নতুন দিল্লি, ৪ জুন, ২০২৩
ভারতীয় রেল ওড়িশায় মর্মান্তিক দুর্ঘটনায় আটকেপড়া যাত্রী এবং মৃত ব্যক্তিদের পরিবার / বন্ধুবান্ধব / আত্মীয়স্বজনদের সুবিধার্থে ১৩৯ হেল্পলাইন নম্বরে বিশেষ ব্যবস্থা গ্রহণ করেছে। এই লক্ষ্যে উচ্চপদস্থ আধিকারিকদের নিয়ে একটি দল গঠন করা হয়েছে, যাঁরা দিবারাত্রী ২৪ ঘন্টাই কলারদের প্রয়োজনীয় তথ্য সরবরাহ করবে। আঞ্চলিক রেল ও রাজ্য সরকারগুলির সহযোগিতায় আধিকারিকদের দলটি কাজ করবে। এছাড়াও এই দুর্ঘটনায় হতাহতদের জন্য রেলমন্ত্রীর পক্ষ থেকে যে এককালীন আর্থিক সহায়তার কথা ঘোষণা করা হয়েছে, তা দ্রুত সংশ্লিষ্ট ব্যক্তি বা পরিবারের হাতে পৌঁছে দেওয়ার বিষয়টিও নিশ্চিত করবে। উল্লেখ করা যেতে পারে, ওড়িশায় মর্মান্তিক ট্রেন দুর্ঘটনায় প্রত্যেক মৃত ব্যক্তির ক্ষেত্রে ১০ লক্ষ টাকা, গুরুতর আহতদের জন্য ২ লক্ষ টাকা ও সামান্য আহতদের জন্য ৫০ হাজার টাকা আর্থিক সহায়তার কথা ঘোষণা করা হয়েছে।
ভারতীয় রেলের ১৩৯ নম্বর হেল্পলাইনের উদ্দেশ্যই হল, কঠিন এই সময়ে ক্ষতিগ্রস্ত যাত্রী ও তাদের পরিবার পরিজনকে সঠিক ও সন্তোষজনক তথ্য দিয়ে সাহায্য করা।
ভারতীয় রেল এখনও পর্যন্ত এই রেল দুর্ঘটনায় ১১ জন যাত্রীর মৃত্যু, গুরুতর আহত ৫০ জন ব্যক্তি এবং সামান্য আহত ২২৪ জন ব্যক্তি সহ ২৮৫টি ক্ষেত্রে এককালীন আর্থিক সহায়তা হিসেবে ৩ কোটি ২২ লক্ষ টাকা দিয়েছে। উল্লেখ করা যেতে পারে, ভারতীয় রেল সাতটি জায়গায় এককালীন অর্থ সহায়তা দেওয়ার ব্যবস্থা করেছে। এগুলি হল - সরো, খড়গপুর, বালাসোর, খান্তাপাড়া, ভদ্রক, কটক ও ভূবনেশ্বর।
(CG/BD/AS
রেলমন্ত্রক
২৫ টন ব্যবহারযোগ্য ওয়াগন
নয়াদিল্লী, ২৩ মার্চ, ২০২২
রেলের বিএলসিএস, বিওএক্সএনএস এবং বিওবিএসএনএস ওয়াগনগুলি এমনভাবে তৈরি করা হচ্ছে যার ফলে প্রতিটি ওয়াগনের অ্যাক্সেল ২৫ টন মাল পরিবহণ করতে পারে। এর মাধ্যমে ওয়াগনগুলির বহন ক্ষমতা ১২ থেকে ১৭ শতাংশ বৃদ্ধি পেয়েছে। এছাড়াও বিওবিএসএনএম১, বিওএক্সএনএইচএল ২৫ টন, বিওওয়াইইএল এবং বিওএক্সএনইএল ওয়াগনগুলির বহন ক্ষমতাও ১২ থেকে ১৪ শতাংশ বাড়িয়ে ২৫ টন করা হয়েছে।
শিল্প সংস্থাগুলিকে রেলের বিনিয়োগে আকৃষ্ট করার অতিরিক্ত টার্মিনাল তৈরি করা হচ্ছে। ২০২১এর ১৫ই ডিসেম্বর নতুন গতিশক্তি মাল্টি মডেল কার্গো টার্মিনাল বা জিসিটি নীতির প্রচলন করা হয়। এই নীতি অনুযায়ী আগামী তিনটি আর্থিক বর্ষে দেশে ১০০টি জিসিটি গড়ে তোলা হবে। এই টার্মিনালগুলির রেলের জমিতেও হতে পারে, আবার রেলের জমি নয় এ ধরণের জমিতেও হতে পারে। এক্ষেত্রে পণ্য পরিবহণের চাহিদা ও সম্ভাবনার দিকটি বিবেচনা করে টার্মিনালের জায়গা বাছাই করা হবে। এ পর্যন্ত ৭১টি জায়গাকে বাছাই করা হয়েছে। ভবিষ্যতে আরও কিছু জায়গা এই তালিকায় যুক্ত করা হতে পারে অথবা তালিকা থেকে বাদ পরতে পারে। এক্ষেত্রে জায়গার সহজলভ্যতা, কি ধরণের পণ্য পরিবহণ করা হবে এবং কতটা পণ্য পরিবহণ করা যাবে সেই বিষয়গুলি বিবেচনা করে সিদ্ধান্ত নেওয়া হবে।
লোকসভায় আজ এক প্রশ্নের লিখিত জবাবে এই তথ্য জানিয়েছেন রেল, যোগাযোগ, বৈদ্যুতিন ও তথ্যপ্রযুক্তি মন্ত্রী শ্রী অশ্বিনী বৈষ্ণব।
CG/CB/NS
(Visitor Counter : 72
কৃষিমন্ত্রক
পিএম কিষাণ সম্মান নিধি যোজনার রূপায়ন
নতুন দিল্লি, ২৯ মার্চ, ২০২২
দেশে সমস্ত রাজ্য ও কেন্দ্রশাসিত অঞ্চলে প্রধানমন্ত্রী কিষাণ সম্মান নিধি যোজনা  সাফল্যের সঙ্গে রূপায়িত হচ্ছে। এই কর্মসূচির সুযোগ-সুবিধা প্রত্যক্ষ সুবিধা হস্তান্তরের মাধ্যমে সুফলভোগীদে কাছে পৌঁছে দেওয়া হয়। রাজ্য ও কেন্দ্রশাসিত অঞ্চলগুলির কাছ থেকে পাওয়া তথ্য যাচাই করার পর কর্মসূচির সুবিধা সুফলভোগীদের অ্যাকাউন্টে পৌঁছে যায়। এধরণের তথ্য যাচাই একটি ধারাবাহিক প্রক্রিয়া এবং বার্ষিক তিনটি সমান কিস্তিতে কর্মসূচির সুবিধা হস্তান্তরিত করা হয়।
দেশে সমস্ত রাজ্য ও কেন্দ্রশাসিত অঞ্চলে পিএম কিষাণ কর্মসূচির সফল রূপায়নে সরকার একাধিক পদক্ষেপ নিয়েছে। এরমধ্যে রয়েছে - কৃষকদের তথ্য আপলোড করার জন্য পিএম কিষাণ পোর্টাল; পিএম কিষাণ পোর্টালের সঙ্গে পিএসএমএস, আয়কর দপ্তর এবং আধার পোর্টালের সংযুক্তিকরণ; পিএম কিষাণ পোর্টালে ফার্মাস কর্নার চালু, এরফলে সুবিধা হস্তান্তর সম্পর্কিত তথ্য যাচাই করা যাচ্ছে; পিএম কিষাণ পোর্টালে ফার্মাস কর্নারে যে সমস্ত বৈশিষ্ট রয়েছে তার সঙ্গে সঙ্গতি রেখে পিএম কিষাণ অ্যাপ চালু; পিএম কিষাণ কর্মসূচির অবৈধ সুবিধাভোগীদের কাছ থেকে প্রদেয় অর্থ পুনরুদ্ধারে বিশেষ ব্যবস্থা; বিভিন্ন কারিগরি ও নীতিগত সমস্যার সমাধানে রাজ্য ও কেন্দ্রশাসিত অঞ্চলগুলির সঙ্গে নিয়মিত ভিডিও কনফারেন্স এবং জাতীয় স্তরে কৃষক কল্যাণ কর্মসূচি রূপায়ন সমিতি নামে একটি প্রোজেক্ট মনিটরিং ইউনিট চালু করা হয়েছে।
লোকসভায় আজ এক লিখিত জবাবে একথা জানান কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/BD/AS/
(Visitor Counter : 91
প্রধানমন্ত্রীরদপ্তর
দেশের প্রথম চিফ অফ ডিফেন্স স্টাফের দায়িত্ব গ্রহণ করায় জেনারেল বিপিন রাওয়াতকে প্রধানমন্ত্রীর অভিনন্দন
(নয়াদিল্লি, ১ জানুয়ারি, ২০২০
প্রধানমন্ত্রী শ্রী নরেন্দ্র মোদী দেশের প্রথম চিফ অফ ডিফেন্স স্টাফের দায়িত্ব গ্রহণের জন্য জেনারেল বিপিন রাওয়াতকে অভিনন্দন জানিয়েছেন।
এক শুভেচ্ছা বার্তায় প্রধানমন্ত্রী বলেছেন, “আমি অত্যন্ত আনন্দিত, নতুন বছর এবং নতুন দশকের সূচনায় ভারত জেনারেল বিপিন রাওয়াতকে প্রথম চিফ অফ ডিফেন্স স্টাফ হিসেবে পেল। আমি তাঁকে অভিনন্দন জানাই। আশা করি, এই কাজের দায়িত্ব তিনি যথাযথভাবে পালন করবেন। তিনি অদম্য উৎসাহে দেশের সেবা করেছেন।
প্রথম চিফ অফ ডিফেন্স স্টাফ হিসেবে দায়িত্ব গ্রহণের অবকাশে আমাদের জাতির জন্য যাঁরা নিজেদের জীবন উৎসর্গ করেছেন, তাঁদের প্রতি শ্রদ্ধা জানাই। কার্গিলে যে সমস্ত বীর সেনানী যুদ্ধ করেছিলেন, তাঁদের স্মরণ করছি। এরপরই আমাদের সেনাবাহিনীর সংস্কারের বিষয়ে বিভিন্ন আলোচনা হয়। সেই সূত্রে আজকের এই ঐতিহাসিক সিদ্ধান্ত।
২০১৯-এর ১৫ আগস্ট লালকেল্লার প্রাকার থেকে আমি ঘোষণা করেছিলাম ভারতের একজন চিফ অফ ডিফেন্স স্টাফ থাকবেন। আমাদের প্রতিষ্ঠান সেনাবাহিনীর আধুনিকীকরণের কাজে গুরুদায়িত্ব পালন করছে। দেশের ১৩০ কোটি মানুষের আশা-আকাঙ্ক্ষাও এর মাধ্যমে প্রতিফলিত হবে।
প্রতিরক্ষা বিষয়ক দপ্তর গঠনের সঙ্গে সঙ্গে সামরিক বাহিনীতে বিশেষজ্ঞ ও চিফ অফ ডিফেন্স স্টাফ পদের প্রতিষ্ঠানিকতার বিষয়টি অত্যন্ত গুরুত্বপূর্ণ। এর ফলে, আধুনিক যুদ্ধ রীতি-নীতির যে পরিবর্তনগুলি দেশের সামনে আসছে, তার মোকাবিলা করতে সুবিধা হবে।”
SSS/CB/DM
কেন্দ্রীয়মন্ত্রিসভারসচিবালয়
রাজ্য গুলির মুখ্যসচিবদের সঙ্গে কোভিড-১৯জনিত পরিস্থিতি পর্যালোচনায় ক্যাবিনেট সচিব: রোগ নিয়ন্ত্রণে গুরুত্বপূর্ণ সিদ্ধান্ত গৃহীত
নতুন দিল্লি, ২২ মার্চ, ২০২০
ক্যাবিনেট সচিব এবং প্রধানমন্ত্রীর প্রধান সচিব আজ সকালে সমস্ত রাজ্যের মুখ্যসচিবদের সঙ্গে উচ্চ পর্যায়ে বৈঠক করেন।
রাজ্য গুলির মুখ্যসচিবদের পক্ষ থেকে জানানো হয়েছে প্রধানমন্ত্রী জনতা কারফিউ মেনে চলার জন্য যে আবেদন জানিয়েছিলেন, তাতে সর্বএই বিপুল এবং স্বতঃস্ফূর্ত সাড়া মিলেছে।
কোভিড-১৯ সংক্রমণ রুখতে বৈঠকে সিদ্ধান্ত হয়েছে যে, আগামী ৩১ মার্চ পর্যন্ত আন্তঃরাজ্য বাস পরিষেবা সহ অপ্রয়োজনীয় সমস্ত রকম পরিষেবার ওপর নিষেধাজ্ঞা জারি করার প্রয়োজন রয়েছে।
বিস্তারিত আলোচনার পর রাজ্য সরকারগুলিকে পরামর্শ দেওয়া হয়েছে, যে ৭৫ টি জেলায় কোভিড-১৯ সংক্রমণের প্রমাণ মিলেছে বা আক্রান্ত হয়ে মানুষের মৃত্যু হয়েছে, কেবলমাত্র সেই জেলা গুলিতে অত্যাবশকীয় পরিষেবা বজায় থাকবে। ইতিমধ্যে কয়েকটি রাজ্য সরকার এ সংক্রান্ত নির্দেশিকা জারি করেছে।
সিদ্ধান্ত:
বৈঠকে নিম্নলিখিত সিদ্ধান্ত গুলি গ্রহণ করা হয়েছে-
১] শহরতলী সহ যাবতীয় ট্রেন পরিষেবা আগামী ৩১ মার্চ পর্যন্ত বাতিল করা হয়েছে। অবশ্য পণ্যবাহী ট্রেন পরিষেবা চালু থাকবে।
২] সমস্ত মেট্রো পরিষেবা আগামী ৩১ মার্চ পর্যন্ত বাতিল করা হয়েছে।যে ৭৫ টি জেলায় কোভিড-১৯ সংক্রমণের প্রমাণ মিলেছে বা আক্রান্ত হয়ে মানুষের মৃত্যু হয়েছে, কেবলমাত্র সেই জেলা গুলিতে অত্যাবশকীয় পরিষেবা বজায় থাকবে। ইতিমধ্যে কয়েকটি রাজ্য সরকার এ সংক্রান্ত নির্দেশিকা জারি করেছে।
৩] আন্তঃরাজ্য যাত্রী পরিষেবাও ৩১ মার্চ পর্যন্ত বাতিল করা হয়েছে।
CG/BD/SS
(Visitor Counter : 156
প্রতিরক্ষামন্ত্রক
ভারতীয় নৌবাহিনী ৩ হাজার কোটি টাকা মূল্যের মাদক দ্রব্য বাজেয়াপ্ত করেছে
নয়াদিল্লি, ১৯ এপ্রিল, ২০২১
আরব সাগরে নজরদারি ভারতীয় নৌ জাহাজ সুভর্ণা টহল দেওয়ার সময় সন্দেহজনকভাবে চলাচলকারী একটি মাছ ধরার নৌকার সম্মুখীন হয়। সন্দেহ হওয়ায় এই নৌকাটিতে তল্লাশী অভিযান চালিয়ে ৩০০ কেজিরও বেশি মাদক দ্রব্য বাজেয়াপ্ত করা হয়। আরও তদন্তের জন্য অভিযুক্তদের মাছ ধরার নৌকাটি সহ কেরলের কোচি বন্দরে নিয়ে যাওয়া হয়েছে। আন্তর্জাতিক বাজারে এই বাজেয়াপ্ত মাদক দ্রব্যের আনুমানিক মূল্য প্রায় ৩ হাজার কোটি টাকা। পরিমাণ এবং অর্থের দিক থেকে ভারতীয় নৌ বাহিনীর এটি বড় ধরনের সাফল্য । বাজেয়াপ্ত এই মাদক দ্রব্য অবৈধ চোরালানের জন্য মাকরান উপকূল থেকে ভারত, মালদ্বীপ ও শ্রীলঙ্কার উদ্দেশ্যে নিয়ে যাওয়া হচ্ছিল। মাদকাসক্তি শুধু মাত্র মানুষেরই ক্ষতি করে না,এছাড়াও বিনাশকারি মাদক দ্রব্যের উন্মুক্ত ব্যবসার সিন্ডিকেট সন্ত্রাস, উগ্রপন্থা এবং অপরাধমূলক কাজেও ব্যবহার করা হয়ে থাকে।
CG/SS/SB
(Visitor Counter : 171
আদিবাসীবিষয়কমন্ত্রক
শ্রী অর্জুন মুন্ডা আগামীকাল যুগান্তকারী এক উদ্যোগের মাধ্যমে উপজাতিদের উৎপাদিত সামগ্রীর বৃহত্তম বাজারের সূচনা করবেন
নয়াদিল্লি, ১ অক্টোবর, ২০২০
কেন্দ্রীয় উপজাতি বিষয়ক মন্ত্রী শ্রী অর্জুন মুন্ডা ভারতের বৃহত্তম হস্তশিল্প এবং জৈব পণ্যসামগ্রীর বাজার অনলাইনের মাধ্যমে আগামীকাল উদ্বোধন করবেন। মন্ত্রী গান্ধী জয়ন্তী উপলক্ষে 'ট্রাইবস ইন্ডিয়া বৈদ্যুতিন বাজার' – www.market.tribesindia.com -এর সূচনা করবেন। ভার্চ্যুয়াল এই অনুষ্ঠানে দপ্তরের প্রতিমন্ত্রী শ্রীমতী রেণুকা সিং এবং সচিব শ্রী দীপক খান্ডেকর উপস্থিত থাকবেন। প্রধানমন্ত্রী শ্রী নরেন্দ্র মোদীর আত্মনির্ভর ভারত অভিযানের জন্য উপজাতি বিষয়ক মন্ত্রকের অধীনস্থ সংস্থা ট্রাইফেড এই যুগান্তকারী উদ্যোগ গ্রহণ করেছে। এখানে দেশের বিভিন্ন প্রান্তের উপজাতিদের তৈরি হস্তশিল্প বিক্রির ব্যবস্থা করা হয়েছে। শ্রী মুন্ডা এই উপলক্ষে ট্রাইফেড-এর এ সংক্রান্ত নানা উদ্যোগের সূচনা করবেন। তিনি ট্রাইবস ইন্ডিয়ার ১২৩তম আউটলেটটি ঋষিকেশে এবং ১২৪তম আউটলেটটি কলকাতায় উদ্বোধন করবেন। ঝাড়খণ্ড এবং ছত্তিশগড়ের উপজাতিদের তৈরি বিভিন্ন সামগ্রী এখানে স্থান পাবে। ট্রাইফেড-এর সঙ্গে অংশীদারিত্বে অ্যামাজন কোম্পানি উপজাতি জনগোষ্ঠীর বিভিন্ন উৎপাদিত পণ্য বিক্রি করবে। শ্রী মুন্ডা পাকুড় হানির সূচনা করবেন। সাঁওতাল উপজাতি এবং বিলুপ্তপ্রায় পাহাড়িয়া গোষ্ঠীর লোকেরা ঝাড়খণ্ডের পাকুড়ে গাছের ফুল থেকে সংগৃহীত তাজা মধু এই ব্র্যান্ডের মাধ্যমে বিক্রি করবেন।
উপজাতিদের বিভিন্ন হস্তশিল্প ও পণ্যসামগ্রী ট্রাইফেড জাতীয় এবং আন্তর্জাতিক বাজারে বিক্রির ব্যবস্থার উদ্যোগ নিয়েছে। এর ফলে, বনে বসবাসরত উপজাতি গোষ্ঠীভুক্ত মানুষরা এবং কারিগররা তাঁদের সামগ্রী জাতীয় ও আন্তর্জাতিক স্তরে বিক্রির সুযোগ পাবেন।
CG/CB/DM
(Visitor Counter : 108
মন্ত্রিসভারঅর্থনৈতিকবিষয়সংক্রান্তকমিটি
এলাহাবাদ এবং মুঘলসরাইয়ের মধ্যে রেল যোগাযোগ সম্প্রসারণ
নয়াদিল্লি, ১৭ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ অর্থনৈতিক বিষয়ক ক্যাবিনেট কমিটি এলাহাবাদ এবং মুঘলসরাই -এর মধ্যে তৃতীয় লাইন নির্মাণের অনুমোদন দিয়েছে। এই রেল লাইন নির্মাণে ২,৬৪৯ কোটি ৪৪ লক্ষ টাকা খরচ ধরা হয়েছে। এই প্রকল্পটির কাজ শেষ হবে ২০২৩-২৪-এ। এই রেল লাইন নির্মাণ করবে উত্তর-মধ্য রেলের নির্মাণ সংস্থা।
এই রেল প্রকল্প ভবিষ্যতের রেল চলাচল সমস্যার অনেকটাই সমাধান করবে। বর্তমানে এই শাখায় যাত্রী ও পণ্যবাহী ট্রেনের সংখ্যা ক্ষমতার তুলনায় অধিক যার ফলে, ট্রেনগুলি বিভিন্ন স্টেশনে অধিক সময়ের জন্য দাঁড় করিয়ে রাখতে হয়। এই প্রকল্পটি রূপায়িত হলে ঐ শাখায় ক্ষমতা বাড়বে, সময় বাঁচবে এবং রেল চলাচলে গতি আসবে। এলাহাবাদ এবং মুঘলসরাই-এর মধ্যে তৃতীয় লাইন নির্মাণের অনুমোদনের ফলে চেওকি, নৈনি প্রভৃতি স্টেশনে রেল চলাচল সংক্রান্ত যানজট কমবে এবং জাতীয় রাজধানীর সঙ্গে সংযোগকারী রেলপথে বিভিন্ন পণ্য এবং যাত্রীবাহী ট্রেনগুলির সময়ানুবর্তিতা রক্ষিত হবে। এই প্রকল্পটির নির্মাণকালে প্রত্যক্ষ কর্মসংস্থানেরও যথেষ্ট সুযোগ রয়েছে।
CG/SSS/DM
(Visitor Counter : 95
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৯৩ কোটি ৫৭ লক্ষ ছাড়িয়েছে
১২-১৪ বছর বয়সীদের ৩ কোটি ৪০ লক্ষের বেশি টিকার প্রথম ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১৮ হাজার ৩৮৬
দেশে গত ২৪ ঘণ্টায় ২ হাজার ৭৪৫ জন নতুন করে আক্রান্ত হয়েছেন
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক ভিত্তিতে আক্রান্তের হার বর্তমানে ০.৬৩ শতাংশ
নয়াদিল্লী, ০১ জুন, ২০২২
ভারতে কোভিড-১৯ টিকাকরণ ১৯৩ কোটি ৫৭ লক্ষ ২০ হাজার ৮০৭ ছাড়িয়েছে। ১২-১৪ বছর বয়সীদের কোভিড-১৯ টিকাকরণ গত ১৬-ই মার্চ থেকে শুরু হয়েছে। এখনও পর্যন্ত এই বয়সী ছেলেমেয়েদের ৩ কোটি ৪০ লক্ষ ১০ হাজার ৭৪৮টি টিকার প্রথম ডোজ দেওয়া হয়েছে। একইভাবে ১৮-৫৯ বছর বয়সীদের কোভিড-১৯ টিকার প্রিকশন ডোজ দেওয়া শুরু হয় গত ১০-ই এপ্রিল থেকে।
আজ সকাল ৭টা পর্যন্ত পাওয়া প্রাথমিক তথ্যের ভিত্তিতে টিকাকরণের পরিসংখ্যান নিম্নরূপ-
|
|
স্বাস্থ্যকর্মী
|
|
প্রথম ডোজ
|
|
১,০৪,০৭,০৪০
|
|
দ্বিতীয় ডোজ
|
|
১,০০,৪০,৬৮৭
|
|
প্রিকশন ডোজ
|
|
৫২,৩৯,৭৬১
|
|
অগ্রভাগে থাকা স্বাস্থ্যকর্মী
|
|
প্রথম ডোজ
|
|
১,৮৪,১৯,৩৩৪
|
|
দ্বিতীয় ডোজ
|
|
১,৭৫,৮৫,২৩২
|
|
প্রিকশন ডোজ
|
|
৮৭,৬৬,৯৬২
|
|
১২-১৪ বছর বয়সী
|
|
প্রথম ডোজ
|
|
৩,৪০,১০,৭৪৮
|
|
দ্বিতীয় ডোজ
|
|
১,৬৫,৯৮,৯৯০
|
|
১৫-১৮ বছর বয়সী
|
|
প্রথম ডোজ
|
|
৫,৯৫,০৩,৬১৭
|
|
দ্বিতীয় ডোজ
|
|
৪,৫৮,২৭,৮৬৩
|
|
১৮-৪৪ বছর বয়সী
|
|
প্রথম ডোজ
|
|
৫৫,৭১,৮৭,০০৪
|
|
দ্বিতীয় ডোজ
|
|
৪৯,০৩,৯০,৩৮৫
|
|
প্রিকশন ডোজ
|
|
৯,১০,১৬৬
|
|
৪৫-৫৯ বছর বয়সী
|
|
প্রথম ডোজ
|
|
২০,৩২,৫৬,৭১০
|
|
দ্বিতীয় ডোজ
|
|
১৯,০৯,৩২,৮০৯
|
|
প্রিকশন ডোজ
|
|
১৪,২৪,৪১৫
|
|
৬০ বছরের বেশি বয়সী
|
|
প্রথম ডোজ
|
|
১২,৭০,৯৪,৭৪৩
|
|
দ্বিতীয় ডোজ
|
|
১১,৯০,৯২,৩৫২
|
|
প্রিকশন ডোজ
|
|
১,৯০,৩১,৯৮৯
|
|
প্রিকশন ডোজ
|
|
৩,৫৩,৭৩,২৯৩
|
|
মোট
|
|
১,৯৩,৫৭,২০,৮০৭
দেশে সুস্পষ্টভাবে করোনায় আক্রান্তের সংখ্যা বর্তমানে ১৮ হাজার ৩৮৬ যা মোট আক্রান্তের ০.০৪ শতাংশ।
জাতীয় স্তরে সুস্থতার হার ৯৮.৭৪ শতাংশ। দেশে গত ২৪ ঘণ্টায় সুস্থ হয়েছেন ২ হাজার ২৩৬ জন। এরফলে মহামারী শুরুর সময় থেকে মোট সুস্থতার সংখ্যা ৪ কোটি ২৬ লক্ষ ১৭ হাজার ৮১০।
দেশে গত ২৪ ঘণ্টায় নতুন করে আক্রান্ত হয়েছেন ২ হাজার ৭৪৫ জন।
দেশে গত ২৪ ঘণ্টায় ৪ লক্ষ ৫৫ হাজার ৩১৪টি কোভিড-১৯ নমুনা পরীক্ষা হয়েছে। এরফলে মোট নমুনা পরীক্ষার সংখ্যা ৮৫ কোটি ৮ লক্ষ ৯৬ হাজার ৬০৬।
সাপ্তাহিক ভিত্তিতে আক্রান্তের হার বর্তমানে ০.৬৩ শতাংশ এবং দৈনিক ভিত্তিতে আক্রান্তের হার ০.৬০ শতাংশ।
CG/SS/NS
স্বাস্থ্যওপরিবারকল্যাণমন্ত্রক
কয়েকটি রাজ্য/কেন্দ্রশাসিত অঞ্চলে কোভিড-১৯ টিকাকরণের গতি মন্থর হওয়ায় স্বাস্থ্য মন্ত্রকের উদ্বেগ প্রকাশ
নয়াদিল্লি, ২০ মে, ২০২২
কেন্দ্রীয় স্বাস্থ্য মন্ত্রক কয়েকটি রাজ্য/কেন্দ্রশাসিত অঞ্চলে কোভিড-১৯ টিকাকরণের গতি অপ্রত্যাশিতভাবে মন্থর হওয়ায় উদ্বেগ প্রকাশ করেছে। এই রাজ্য/কেন্দ্রাশাসিত অঞ্চলগুলিকে সমস্ত যোগ্য সুফলভোগীর সম্পূর্ণ টিকাকরণে গতি আনতে অনুরোধ জানানো হয়েছে। রাজ্য/কেন্দ্রশাসিত অঞ্চলগুলির স্বাস্থ্য সচিব ও জাতীয় হেলথ মিশনের দায়িত্বে থাকা রাজ্যস্তরীয় আধিকারিকদের সঙ্গে আজ এক ভিডিও কনফারেন্সে কোভিড-১৯ টিকাকরণের গতি পর্যালোচনা করতে গিয়ে একথা বলেন, কেন্দ্রীয় স্বাস্থ্য সচিব শ্রী রাজেশ ভূষণ।
সম্প্রতি টিকাকরণের গতিতে যে মন্থরতা এসেছে, তা ত্বরান্বিত করার উপর মিশন মোড-ভিত্তিতে প্রয়াস গ্রহণ করার কথা উল্লেখ করে কেন্দ্রীয় স্বাস্থ্য সচিব আগামী জুন ও জুলাই মাসে ‘হর ঘর দস্তক’ অভিযানের দ্বিতীয় পর্যায়ে জেলা, ব্লক ও গ্রাম পর্যায়ে যথাযথ পরিকল্পনা গ্রহণের জন্য রাজ্য/কেন্দ্রশাসিত অঞ্চলগুলিকে পরামর্শ দিয়েছেন। এই অভিযানের উদ্দেশ্যই হ’ল – যোগ্য প্রত্যেক ব্যক্তিকে বাড়ি বাড়ি গিয়ে কোভিড-১৯ টিকার প্রথম, দ্বিতীয় ও প্রিকশন ডোজ দেওয়া। একই সঙ্গে, বৃদ্ধাবাস, বিদ্যালয়/কলেজ এবং স্কুলছুট পড়ুয়াদের টিকাকরণে জোর দেওয়ার উপর গুরুত্ব দেওয়া হচ্ছে। টিকাকরণের কাজে গতি আনতে স্বাস্থ্য সচিব উদ্ভাবনমূলক প্রয়াস গ্রহণের উপর জোর দেন। তিনি জানান, দেশে কোভিড-১৯ টিকাকরণের সংখ্যা ১৯১ কোটি ছাড়িয়েছে। রাজ্য/কেন্দ্রশাসিত অঞ্চলগুলিতে মেয়াদ উত্তীর্ণ হতে চলা যে টিকার ডোজ হাতে রয়েছে, তা দ্রুত সদ্ব্যবহারের কথাও বলেন তিনি। কোভিড-১৯ টিকাকে মূল্যবান জাতীয় সম্পদ হিসাবে গণ্য করে রাজ্য/কেন্দ্রশাসিত অঞ্চলগুলিকে কোনোভাবেই যাতে টিকার একটি ডোজও অপচয় না হয়, তা সুনিশ্চিত করার কথা বলেন। চলতি মে ও আগামী জুন ও জুলাই মাসে রাজ্য/কেন্দ্রশাসিত অঞ্চলগুলির কাছে টিকার যে বিপুল পরিমাণ অব্যবহৃত ডোজ রয়েছে, তা দ্রুত কাজে লাগাতে পরামর্শ দেয়। তিনি আরও বলেন, কোনও পরিস্থিতিতেই কোভিড-১৯ টিকাকরণ কেন্দ্র বা রাজ্য সরকার সেই সমস্ত ব্যক্তি, যাঁরা বিদেশ সফরের পূর্বে প্রিকশন ডোজ নিতে চাইছেন, তাঁদের নথিপত্র পেশ করার জন্য জোর করতে পারবে না।
CG/BD/SB
(Visitor Counter : 81
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৬৪ কোটি ২৬ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১২ কোটির বেশি টিকার ডোজ রয়েছে
নতুন দিল্লি, ২৯ জানুয়ারি, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৬৪ কোটি ২৬ লক্ষ ৪৬ হাজার ৭২৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১২ কোটি ৮৮ লক্ষ ৫৫ হাজার ৩২১টি টিকার ডোজ হাতে রয়েছে।
CG/BD/AS/
(Visitor Counter : 109
শ্রমওকর্মসংস্থানমন্ত্রক
বেকারত্বের হার
নয়া দিল্লী, ২২ মার্চ, ২০২১
পরিসংখ্যান ও কর্মসূচি রূপায়ণ মন্ত্রকের অধীন জাতীয় পরিসংখ্যানগত কার্যালয়২০১৭ থেকে পর্যায়গত শ্রমশক্তি সমীক্ষা করে আসছে।২০২০র জুন মাসে প্রকাশিত সমীক্ষার দ্বিতীয় বার্ষিক প্রতিবেদন অনুযায়ীশ্রমশক্তি অংশভাগ হার,শ্রমিক জনসংখ্যা অনুপাত এবং বেকারত্বের হার সারা ভারতে গ্রাম শহর মিলিয়ে ১৫ বছরের উপরের বয়সীদের সাধারণ অবস্থা অনুযায়ী যথাক্রমে ৩৭.৫%,৩৫.৪% এবং৫.৮%।
আত্মনির্ভর ভারত রোজগার যোজনা কর্মসূচির অধীনে প্রয়াস নেওয়া হচ্ছে নতুন কর্মসংস্থান তৈরিতে উৎসাহ দেওয়ার পাশাপাশি সামাজিক নিরাপত্তার সুবিধা দান এবং কোভিড ১৯ অতিমারীর সময়ে কাজহারাদের সাহায্য করতে।মোটামুটি ১৬.৫লক্ষ সুবিধাপ্রাপক নাম লিখিয়েছেন এই কর্মসূচিতে ০১.১০.২০২০থেকে।এর মধ্যে মোটামুটি ১৩.৬৪লক্ষ নতুন যোগদানকারী যাদের ইউএএন তৈরি হয়েছে ০১.১০.২০২০তে বা তার পরে।এবং মোটামুটি ২.৮৬লক্ষ পুনরায় যোগ দিয়েছেন যারা কাজ হারিয়েছিলেন ০১.০৩.২০২০ থেকে ৩০.০৯.২০২০র মধ্যে কোভিড অতিমারীর জন্য এবং পুনরায় যোগ দিয়েছেন ০১.১০.২০২০ থেকে।
লোকসভায় আজ লিখিত জবাবে এই তথ্য জানান স্বাধীন দায়িত্বপ্রাপ্ত শ্রম ও কর্মসংস্থান প্রতিমন্ত্রী শ্রী সন্তোষ কুমার গাংওয়ার।
স্বাস্থ্যওপরিবারকল্যাণমন্ত্রক
৪ লক্ষ ৮২ হাজারেরও বেশি মানুষ বৃহস্পতিবার আয়ুষ্মান ভারত ব্লক স্তরীয় স্বাস্থ্য মেলায় যোগ দেন; সারা দেশ জুড়ে চতুর্থ দিনে ৫৮৭টি ব্লকে স্বাস্থ্য মেলার আয়োজন
নয়াদিল্লি, ২২ এপ্রিল, ২০২২
কেন্দ্রীয় স্বাস্থ্য ও পরিবার কল্যাণ মন্ত্রক রাজ্য ও কেন্দ্রশাসিত অঞ্চলগুলির সহযোগিতায় আজাদি কা অমৃত মহোৎসবের অঙ্গ হিসেবে ১৬-২২ এপ্রিল পর্যন্ত আয়ুষ্মান ভারত স্বাস্থ্য ও রোগী কল্যাণ কেন্দ্রের চতুর্থ বার্ষিকী উদযাপন করছে। চতুর্থ বার্ষিকীতে সারা দেশ জুড়ে উৎসাহ ও উদ্দীপনা লক্ষ্য করা যাচ্ছে। কেন্দ্রীয় স্বাস্থ্য মন্ত্রী, রাজ্য ও কেন্দ্রশাসিত অঞ্চলের স্বাস্থ্য মন্ত্রীরা, সাংসদ ও বিধায়কগণ, কেন্দ্রীয় স্বাস্থ্য মন্ত্রকের উচ্চপদস্থ আধিকারিক, রাজ্য ও কেন্দ্রশাসিত অঞ্চলগুলির মুখ্য-স্বাস্থ্য সচিব/স্বাস্থ্য সচিব তথা রাজ্য স্বাস্থ্য দপ্তরের উচ্চ পদস্থ আধিকারিক এবং স্থানীয় বিশিষ্ট ব্যক্তিরা আয়ুষ্মান ভারত স্বাস্থ্য ও রোগী কল্যাণ কেন্দ্রের চতুর্থ বার্ষিকী উপলক্ষে আয়োজিত স্বাস্থ্য মেলায় গিয়ে জনসাধারণকে সচেতন করছেন।
প্রতিটি রাজ্য ও কেন্দ্রশাসিত অঞ্চলের প্রত্যেক জেলায় অন্ততপক্ষে একটি ব্লক মিলিয়ে ১ লক্ষের বেশি আয়ুষ্মান ভারত রোগী ও স্বাস্থ্য কল্যাণ কেন্দ্রে ১৮ থেকে ২২ এপ্রিল পর্যন্ত ব্লক স্তরীয় স্বাস্থ্য মেলা আয়োজন করা হচ্ছে। সমস্ত রাজ্য ও কেন্দ্রশাসিত অঞ্চলের প্রতিটি ব্লকে একদিন করে এই স্বাস্থ্য মেলার আয়োজন করা হচ্ছে।
স্বাস্থ্য মেলার চতুর্থ দিনে সারা দেশে ৫৮৭টি ব্লকে ৪ লক্ষ ৮২ হাজারেরও বেশি মানুষ অংশগ্রহণ করেন। এছাড়াও, এই স্বাস্থ্য মেলায় ৬৬ হাজারেরও বেশি স্বাস্থ্য পরিচয়পত্র এবং ১৮ হাজারেরও প্রধানমন্ত্রী জন আরোগ্য যোজনার গোল্ডেন কার্ড দেওয়া হয়। এমনকি, মেলায় আগত হাজার হাজার মানুষের উচ্চ রক্তচাপ, ডায়াবেটিস প্রভৃতি রোগের চিকিৎসা করা হয়।
উল্লেখ করা যেতে পারে, গত ১৬ই এপ্রিল আয়ুষ্মান ভারত স্বাস্থ্য ও রোগী কল্যাণ কেন্দ্রে একদিনেই ই-সঞ্জিবনী ব্যবস্থার মাধ্যমে রেকর্ড ৩ লক্ষ টেলি-পরামর্শ দেওয়া হয়। বৃহস্পতিবার সারা দেশে এ ধরণের কেন্দ্রগুলি থেকে ৩৩ হাজারেরও বেশি টেলি-পরামর্শ দেওয়া হয়েছে।
CG/BD/SB
(Visitor Counter : 90
প্রধানমন্ত্রীরদপ্তর
প্রধানমন্ত্রী অহিংসা যাত্রা সামাপ্তি অনুষ্ঠানে ভাষণ দিয়েছেন
নতুন দিল্লি, ২৭ মার্চ, ২০২২
প্রধানমন্ত্রী শ্রী নরেন্দ্র মোদী রবিবার  ভিডিও কনফারেন্সের মাধ্যমে শ্বেতাম্বর তেরাপন্থের অহিংসা যাত্রা সমাপ্তি অনুষ্ঠানে ভাষণ দিয়েছেন।
শুরুতে, প্রধানমন্ত্রী নিরন্তর আন্দোলনের উপরই গুরুত্ব আরোপ করে ভারতীয় মুনি-ঋষিদের হাজার হাজার বছরের পুরনো ঐতিহ্যের কথা স্মরণ করেন। তিনি বিশেষভাবে উল্লেখ করেন যে, শ্বেতাম্বর তেরাপন্থ অলসতা ত্যাগকে একটি আধ্যাত্মিক অঙ্গীকারে পরিণত করেছে। তিনটি দেশে ১৮ হাজার কিলোমিটার ‘পদযাত্রা’ সম্পন্ন করার জন্য আচার্য মহাশ্রমণ জী’কে অভিনন্দন জানান তিনি। প্রধানমন্ত্রী ‘বসুধৈব কুটুম্বকম’ -এর ঐতিহ্যকে প্রসারিত করতে এবং আধ্যাত্মিক অঙ্গীকার হিসেবে ‘এক ভারত, শ্রেষ্ঠ ভারত’ –এর মন্ত্রকে প্রচার করার জন্য আচার্যের প্রশংসা করেন। প্রধানমন্ত্রী শ্বেতাম্বর তেরাপন্থের সঙ্গে তাঁর দীর্ঘ সম্পর্কের কথা স্মরণ করেন এবং স্মৃতিচারণ করে জানান, “এটা তোমার ধর্ম, এটা আমার ধর্ম” – এই তেরাপন্থ আমার পথ।
প্রধানমন্ত্রী ২০১৪ সালে লাল কেল্লা থেকে শুরু হওয়া ‘পদযাত্রা’র গুরুত্বের কথা তুলে ধরেন এবং কাকতালীয়ভাবে তিনি নিজেই দেশের প্রধানমন্ত্রী হিসেবে ওই একই বছরে জনসেবা ও জনকল্যাণে নতুন যাত্রা শুরু করেছিলেন, সেকথাও উল্লেখ করেন। সম্প্রীতি, নৈতিকতা এবং আসক্তিমুক্তি – পদযাত্রার এই থিমের বিষয়ে প্রশংসা করেন শ্রী মোদী। তিনি বলেন, প্রকৃত আত্ম-উপলব্ধি কোনো প্রকার আসক্তির অনুপস্থিতিতেই সম্ভব। আসক্তি থেকে মুক্তি বিশ্বজগতের সঙ্গে আত্মাকে একত্রিত করে এবং সকলের কল্যাণ সাধিত হয়।
প্রধানমন্ত্রী জানান, আজাদি কা অমৃত মহোৎসবের মধ্যে আজ দেশ নিজকে অতিক্রম করে সমাজ এবং জনগণের কল্যাণের প্রতি কর্তব্যের আহ্বান জানাচ্ছে। তিনি বলেন, সবকা সাথ, সবকা বিকাশ, সবকা বিশ্বাস ও সবকা প্রয়াসের অনুভূতি নিয়ে দেশ এগিয়ে চলেছে। প্রধানমন্ত্রী জানান যে, ভারত কখনই সরকারের মাধ্যমে সবকিছু করার প্রবণতা দেখায়নি, এখানে সরকার, সমাজ এবং আধ্যাত্মিক কর্তৃপক্ষ সর্বদা সমান ভূমিকা পালন করেছে। তিনি আরও জানান, দেশ তার অঙ্গীকার অর্জনে কর্তব্যের পথে হেঁটে এই চেতনার পরিচয় দিয়েছে।
পরিশেষে, প্রধানমন্ত্রী দেশকে এগিয়ে নিয়ে যাওয়ার প্রচেষ্টা ও অঙ্গীকার অব্যাহত রাখার জন্য আধ্যাত্মিক গুরুদের প্রতি আহ্বান জানান।
CG/SS/SKD/
(
প্রধানমন্ত্রীরদপ্তর
তেলেঙ্গানা এবং অন্ধ্রপ্রদেশের মুখ্যমন্ত্রীর সঙ্গে প্রধানমন্ত্রীর বার্তালাপ
নয়াদিল্লী, ১৪ অক্টোবর, ২০২০
প্রধানমন্ত্রী শ্রী নরেন্দ্র মোদী আজ তেলেঙ্গানা এবং অন্ধ্রপ্রদেশে ভারী বৃষ্টিপাতের জেরে উদ্ভুত পরিস্থিতি নিয়ে দুই রাজ্যের মুখ্যমন্ত্রী শ্রী কে চন্দ্রশেখর রাও এবং ওয়াই এস জনগমোহন রেড্ডির সঙ্গে কথা বলেছেন।
এক ট্যুইট বার্তায় প্রধানমন্ত্রী জানিয়েছেন, ‘ভারী বৃষ্টিপাতের কারণে তেলেঙ্গানা এবং অন্ধ্রপ্রদেশে উদ্ভুত পরিস্থিতি নিয়ে তেলেঙ্গানার মুখ্যমন্ত্রী কে সি আর এবং অন্ধ্রপ্রদেশের মুখ্যমন্ত্রী ওয়াই এস জগনমোহনের সঙ্গে কথা হয়েছে। ত্রাণ ও উদ্ধার কাজের জন্য কেন্দ্রের পক্ষ থেকে সম্ভাব্য সকল সহযোগিতা ও সহায্য প্রদান করা হবে বলে আশ্বাস দেওয়া হয়েছে। ভারি বৃষ্টিপাতের কারণে ক্ষতিগ্রস্তদের আমার সমবেদনাও জানাচ্ছি।’
CG/SS/NS
(
প্রধানমন্ত্রীরদপ্তর
পণ্ডিত জওহরলাল নেহরু জন্মবার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ১৪ নভেম্বর, ২০২১
প্রধানমন্ত্রী শ্রী নরেন্দ্র মোদী দেশের প্রথম প্রধানমন্ত্রী পণ্ডিত জওহরলাল নেহরুর জন্মবার্ষিকীতে শ্রদ্ধা জ্ঞাপন করেছেন।
এক ট্যুইটে প্রধানমন্ত্রী বলেছেন, “পণ্ডিত জওহরলাল নেহরুজীর জন্মবার্ষিকীতে শ্রদ্ধার্ঘ্য”।
CG/SS/SB
(